
         Περιφερειακό Τμήμα Χαλκίδας
Χαλκίδα, 19 Οκτωβρίου 2026
ΔΕΛΤΙΟ ΤΥΠΟΥ

Υγειονομική κάλυψη του 7ου ‘’Δρόμου Αγάπης’’ Δομβραίνας - Θίσβης από το Περιφερειακό Τμήμα Ε.Ε.Σ. Χαλκίδας 

Το Περιφερειακό Τμήμα του Ελληνικού Ερυθρού Σταυρού Χαλκίδας συμμετείχε την Κυριακή, 18 Οκτωβρίου 2026 στην υγειονομική κάλυψη του 7ου ‘’Δρόμου Αγάπης’’ Δομβραίνας – Θίσβης, υπό την αιγίδα του Δήμου Θηβαίων.

Στη διοργάνωση συμμετείχαν Εθελοντές του Τομέα Υγείας και Σαμαρείτες-Διασώστες του Περιφερειακού Τμήματος Ε.Ε.Σ. Χαλκίδας, παρέχοντας υγειονομική υποστήριξη και Πρώτες Βοήθειες, με στόχο την ασφάλεια των αθλητών και των παρευρισκομένων.

Με υπευθυνότητα, ετοιμότητα και πνεύμα ανιδιοτελούς προσφοράς, οι Εθελοντές μας συνέβαλαν στην ομαλή διεξαγωγή της αθλητικής εκδήλωσης, επιβεβαιώνοντας έμπρακτα τη διαρκή παρουσία του Ε.Ε.Σ. Χαλκίδας σε δράσεις που προάγουν την υγεία, τον αθλητισμό και την κοινωνική αλληλεγγύη.

Ο 7ος ‘’Δρόμος Αγάπης’’ αποτέλεσε μια γιορτή αθλητισμού και συμμετοχής για μικρούς και μεγάλους, περιλαμβάνοντας παιδικούς αγώνες 200 και 700 μέτρων, καθώς και αγώνες δρόμου 5 και 10 χιλιομέτρων.

Η αφετηρία και ο τερματισμός βρίσκονταν στην πλατεία Δομβραίνας, δίπλα στον Ιερό Ναό Αγίου Νικολάου.

Το Περιφερειακό Τμήμα Ε.Ε.Σ. Χαλκίδας συγχαίρει τους διοργανωτές για την πρωτοβουλία και όλους τους συμμετέχοντες για την προσπάθεια και το αγωνιστικό τους πνεύμα.

Ο Ε.Ε.Σ. Χαλκίδας συνεχίζει να βρίσκεται δίπλα στον άνθρωπο, με αφοσίωση στις ανθρωπιστικές του αξίες και με την πολύτιμη συμβολή των Εθελοντών του, οι οποίοι προσφέρουν καθημερινά τις υπηρεσίες τους για την προστασία της ανθρώπινης ζωής.
